149. löggjafarþing 2018–2019.

Þingskjal 1078 — 663. mál.

Fyrirspurn

til sjávarútvegs- og landbúnaðarráðherra um hrygningarfriðun þorsks.

Frá Ingu Sæland.

1.	Hver var áætluð stærð hrygningarstofns íslenska þorsksins í tonnum talið á árunum 1992 til 2019?

2.	Hvernig var áætluð stærðarsamsetning hrygningarstofns þorsksins á hverju ári á árunum 1992 til 2019? Óskað er eftir tölum um áætlaðan heildarfjölda einstaklinga á hverju ári, fjölda í árgöngum eftir ári, meðalþyngdir í árgöngum eftir ári og meðallengdir í ár
göngum eftir ári.

3.	Hvernig hefur svæðalokunum í hrygningarstoppi" verið háttað á árabilinu? Hvaða svæði nær það yfir? Í hvaða dagabil gildir það á ákveðnum svæðum? Um hvaða veiðar
færi hefur það gilt? Hefur fyrirkomulagi hrygningarstopps" verið breytt á árabilinu 1992 til 2019 og þá hvenær og hvernig?

4.	Hefur verið rannsakað hvort sá tími sem hrygningarstoppið" nær yfir sé hápunktur hrygningar þorsksins á þeim svæðum sem um ræðir?

5.	Hefur það verið staðfest með rannsóknum að árangur í nýliðun þorsks sé af samfelldu hrygningarstoppi" frá árinu 1992? Þá hvaða rannsóknum?

6.	Hvaða líffræðilegu og fiskifræðilegu rök liggja að baki því að banna veiðar með línu og handfærum á tilteknum svæðum í hrygningarstoppi"?

7.	Hvaða þjóðir aðrar beita hrygningarstoppi" til að stöðva veiðar með línu og handfærum á hrygningartíma þorsks eða annarra nytjastofna í því markmiði að vernda hrygningu?

Skriflegt svar óskast.